tartuNLP/wikipedia-smugri-20251201 huggingface dataset:
ET Teatteri

ET Teatteri (viroksi ET Teater) on suomenvirolaisten teatteri, joka perustettiin 2. lokakuuta 2015 Helsingissä. Teatterin perustaja ja johtohahmo on suomalaisvirolainen näyttelijä ja elokuvantekijä Mait Lepik. 
Teatterin ohjelmisto koostuu vironkielisistä ja pääasiallisesti virolaisista näytelmistä. Harrastelijateatterin näyttelijät ovat saaneet koulutusta alansa parhailta näyttelijöiltä ja ovat hankkineet esiintymiskokemusta erilaisissa TV- ja elokuvarooleissa.
Jesse Ruotsi

Jesse Ruotsi (s. 21. kesäkuuta 1999 Luumäki) on suomalainen jääkiekkoilija, joka pelaa Mestis-joukkue Imatran Ketterässä. Hän toimii joukkueen varakapteenina. Ruotsi on pelipaikaltaan keskushyökkääjä.
Ura.
Seuraura.
Ruotsi on Saimaan Pallon kasvatti. Hän siirtyi B-juniori-ikäisenä Rauman Lukkoon kaudeksi 2016–2017. Ruotsi pelasi suurimman osan kaudestaan seuran A-nuorissa, jossa hän voitti kauden päätteeksi SM-pronssia.
Kesällä 2018 Ruotsi nousi Lukon SM-liigajoukkueeseen. Hän teki liigadebyyttinsä kauden 2018–2019 toisella kierroksella 15. syyskuuta 2018 Pelicansia vastaan. Ruotsi merkittiin Lukon nelossentteriksi laidoilleen Eetu Koivistoinen ja Aaro Vidgren. Hän sai ottelussa jääaikaa 7.04 minuuttia ja Ruotsi keräsi teholukeman –1. Ruotsi pelasi SM-liigassa kauden aikana 19 runkosarjaottelua tehden yhden syöttöpisteen. Suurimman osan kaudestaan hän pelasi kuitenkin vielä Lukon A-nuorissa, joiden toiseksi paras maalintekijä Ruotsi oli 15 osumallaan Mikko Petmanin jälkeen.
Kaudella 2019–2020 Ruotsi pelasi Lukossa 13 SM-liigaottelua tehden yhden syöttöpisteen. Hän pelasi alkukauden suurimmaksi osaksi kuitenkin seuran A-nuorissa. Helmikuussa 2020 Ruotsi teki Lukon kanssa kaksivuotisen SM-liigasopimuksen. Pari päivää myöhemmin seura lainasi hänet toistaiseksi voimassa olevalla sopimuksella Mestis-joukkue Jokipoikiin. Siirtotakarajalla helmikuussa Ruotsin kerrottiin pelaavan siellä kauden loppuun. Hän sai Jokipojissa tililleen kymmenen runkosarjaottelua tehopistein 3+1=4. Kauden 2020–2021 Ruotsi pelasi kokonaan Lukon U20-joukkueessa. U20 SM-sarjan kolmannessa finaaliottelussa 9. huhtikuuta 2021 Oulun Kärppiä vastaan hän teki Lukon 2–1-voittomaalin, joka ratkaisi joukkueelle Suomen-mestaruuden.
Ruotsi palasi kaudeksi 2021–2022 kotiseudulleen Etelä-Karjalaan ja siirtyi 1+1-vuotisella sopimuksella Mestis-joukkue Imatran Ketterään. Hän voitti siellä sekä Mestiksen mestaruuden että Suomen Cupin. Toukokuussa 2022 Ruotsi teki seuran kanssa vuoden mittaisen jatkosopimuksen. Kaudella 2022–2023 hän voitti Mestis-hopeaa. Toukokuussa 2023 Ruotsi teki Ketterän kanssa vuoden mittaisen jatkosopimuksen. Kauden 2023–2024 päätteeksi hän voitti Mestis-hopeaa. Ruotsi teki seuran kanssa taas vuoden mittaisen jatkosopimuksen toukokuussa 2024. Hänet nimettiin kaudeksi 2024–2025 Ketterän varakapteeniksi. Huhtikuussa 2025 Ruotsi teki seuran kanssa vuoden mittaisen jatkosopimuksen.
Maajoukkueura.
Ruotsi on pelannut kolme nuorten ja 21 poikien maaottelua.
Muuta.
Ruotsin isä Jarno on entinen alempien sarjojen hyökkääjä.
Nikita Borisoglebski

Nikita Arkadjevitš Borisoglebski (; s. 1985 Volgodonsk) on venäläinen viulisti. Hän on voittanut Tšaikovski-kilpailun Moskovassa 2007, Kuningatar Elisabeth -kilpailun Brysselissä 2008, Sibelius-viulukilpailun Helsingissä 2010 ja Fritz Kreisler -viulukilpailun Wienissä 2010.
Borisoglebski valmistui Moskovan Tšaikovski-konservatoriosta vuonna 2005 ja jatkoi opintojaan Eduard Grachin ja Tatjana Berkulin johdolla Venäjällä sekä Belgiassa Chapelle Musicale Reine Elisabeth -oppilaitoksessa Augustin Dumayn oppilaana. 
Borisoglebski tekee kiertueita ympäri maailmaa sekä orkesterien solistina että resitaaleja antaen. Hän on ollut perustamassa vaihtuvakokoonpanoista Rubik Ensemble -kamarimusiikkiorkesteria ja levyttänyt Henri Vieuxtempsin ja Édouard Lalon sävellyksiä. Hän soittaa Matteo Goffrillerin rakentamaa viulua vuosilta 1720–1730.
Kevin Koski

Kevin Johannes Koski (s. 13. lokakuuta 1997 Turku) on suomalainen jääkiekkopuolustaja, joka edustaa III-divisioonajoukkue Salon Kiekkohaita.
Ura.
Koski on Turun Palloseuran kasvatti. Hän voitti kauden 2013–2014 päätteeksi TPS Akatemian joukkueessa B-nuorten Suomi-sarjan mestaruuden. Kaudella 2014–2015 Koski toimi TPS:n B-nuorten varakapteenina. Hän pelasi osan kaudestaan myös seuran A-nuorissa, jossa Koski voitti kauden päätteeksi Suomenmestaruuden. Kaudella 2015–2016 hän edusti joukkuetta myös Junior Club World Cupissa. Kaudella 2016–2017 Koski nousi TPS:n kapteeniksi. Hän oli viidellä osumallaan joukkueen eniten maaleja tehnyt puolustaja Eetu Anderssonin ja Aleksi Anttalaisen kanssa.
Kaudella 2018–2019 Koski oli TPS:n A-nuorten tehokkain puolustaja tehoilla 4+19=23. Hän nousi myös TPS:n SM-liigajoukkueeseen, jossa Koski pelasi kolme runkosarjaottelua ilman tehopisteitä. Hän teki liigadebyyttinsä runkosarjan toisella kierroksella 15. syyskuuta 2018 vieraissa Porin Ässiä vastaan. Koski nousi TPS:n kokoonpanoon Topi Jaakolan jouduttua sivuun. Hänet merkittiin TPS:n seitsemänneksi puolustajaksi. Koski sai ottelussa jääaikaa 5.03 minuuttia ja hän keräsi teholukeman -1.
Kaudeksi 2019-2020 Koski siirtyi turkulaiseen III-divisioonajoukkue Kiekko-67:kaan. Hän voitti joukkueensa sisäisen piste- ja syöttöpörssin tehopistein 8+16=24.
Muuta.
Koski valmistui ylioppilaaksi Kerttulin lukiosta keväällä 2016.
Keira Knightleyn filmografia, teatteriesiintymiset ja palkinnot

Tämä on Keira Knightleyn filmografia, teatteriesiintymiset ja palkinnot.
Mary Wroth

Mary Wroth (18. lokakuuta 1587 – 1651 t. 1653), lady, Englannin renessanssin aikainen englantilainen runoilija. Hän kuului merkittävään kirjalliseen sukuun ja oli ensimmäisiä brittiläisiä naisrunoilijoita, jotka ovat saaneet pysyvän maineen. Hänen tunnetuimpia tekstejään on "The Countess of Montgomery's Urania", joka on ensimmäinen englantilaisen naisen kirjoittama yhä olemassa oleva proosamuotoinen romanssi. Toinen hänen tekstinsä on "Pamphilia to Amphilanthus", joka on aikajärjestyksessä toinen tunnettu englantilaisen naisen kirjoittama sonettisarja.
Wrothin teos on myös pastoraalinäytelmä "Love's Victory" (myös "Love's Victorie"), jonka kantaesitys on vasta 2018. Aikalaiskriitikot pitivät naisten tekstejä huonompina kuin miesten. Naiset eivät myöskään saaneet renessanssiajan Englannissa esiintyä: laki kielsi esiintymisen sopimattomana.
Villeneuve-en-Perseigne

Villeneuve-en-Perseigne on kunta läntisessä Ranskassa Sarthen departementissa Pays de la Loiren alueella.
Kunta muodostettiin 1. tammikuuta 2015, kun kuusi kuntaa yhdistyi. Yhdistyneet kunnat olivat Chassé, La Fresnaye-sur-Chédouet, Lignières-la-Carelle, Montigny, Roullée ja Saint-Rigomer-des-Bois.
La Fresnaye-sur-Chédouetin kylässä on polkupyöräilylymuseo "Musée de la Belle Échappée", missä on esillä pyöräilyn ja Ranskan ympäriajon historiaa 1800-luvulta nykypäivään.
Brownin kohina

Brownin kohina, eli 1/f2 -kohina, joskus myös punainen kohina, on kohinaa, jonka kohinataso laskee noin 6 dB:iä oktaavia kohden. Sen kohinateho siis näin ollen on voimakkaampaa matalilla taajuuksilla ja kohinateho laskee vielä enemmän kuin vaaleanpunaisella kohinalla.&lt;br&gt;
Brownin kohina on englanniksi "Brown noise" tai "Brownian noise", mutta tämä englanninkielinen nimi ei tarkoita "ruskeata kohinaa", vaan se tulee Robert Brownilta, joka löysi tämän kohinalajin.
Tuottaminen.
Brownin kohinaa voidaan tuottaa integroimalla valkoista kohinaa. Tarkemmin sanoen: Kun (digitaalista) valkoista kohinaa voidaan tuottaa valitsemalla jokainen taajuus satunnaisesti itsenäisenä, Brownin kohinaa voidaan tuottaa lisäämällä satunnainen kompensaatio jokaiselle näytearvolle saavuttamaan seuraavaa näytearvo.
Einar August Kalm

Einar August Kalm (13. syyskuuta 1858 Oulu – 18. huhtikuuta 1928 Tornio) oli suomalainen lääkäri ja valtiopäivämies. 
Kalmin vanhemmat olivat lehtori Johan Mathias Kalm ja Emma Kristina Lovisa Linsén. Hänen ensimmäinen puolisonsa vuodesta 1891 oli Fredrika Evelina Westergren, o.s. Kurt (k. 1907) ja toinen vuodesta 1911 Alma Gustava Strömberg. Kalm tuli ylioppilaaksi Oulun lyseosta 1878 ja valmistui filosofian maisteriksi 1882 ja lääketieteen lisensiaatiksi 1889. Hän toimi valmistuttuaan lääkärinä Torniossa. Tornion kaupungin edustaja porvarissäädyssä Kalm oli valtiopäivillä 1904–1905 ja 1905–1906. Hän oli myös Tornion kaupunginvaltuuston jäsen vuodesta 1892 ja toimi sen puheenjohtajana kolmetoista vuotta.
Isopropanoliamiini

Isopropanoliamiini (C3H9NO) on alkanoliamiineihin eli aminoalkoholeihin kuuluva orgaaninen yhdiste. Yhdistettä käytetään muun muassa väriaineiden ja lääkkeiden valmistukseen.
Ominaisuudet.
Huoneenlämpötilassa isopropanoliamiini on väritöntä nestettä ja sillä on amiineille tyypillinen ammoniakinkaltainen haju. Yhdiste liukenee erittäin hyvin veteen ja useisiin orgaanisiin liuottimiin kuten etanoliin, dietyylieetteriin, asetoniin ja kloroformiin. Hiilivetyihin se kuitenkin liukenee vain huonosti. Isopropanoliamiini on emäksistä. Isopropanoliamiini ärsyttää ihoa, silmiä ja hengitysteitä. Emäksisenä aineena se voi myös aiheuttaa syövytysvammoja joutuessaan kosketuksiin ihon kanssa.
Valmistus ja käyttö.
Isopropanoliamiinia valmistetaan ammoniakin ja propyleenioksidin välisellä reaktiolla. Isopropanoliamiinista valmistetaan useita muita yhdisteitä, kuten di-isopropanoliamiinia, propyleenidiamiinia, lääkeaineita, väriaineita ja maatalouskemikaaleja. Sitä voidaan myös käyttää emulgointiaineena sekä kosmetiikassa pH:ta puskuroivana yhdisteenä.
Elisabet (Tanskan prinsessa)

Prinsessa Elisabet ("Elisabeth Caroline Mathilde Alexandrine Helena Olga Thyra Feodora Estrid Margrethe Désirée"; 8. toukokuuta 1935 – 19. kesäkuuta 2018) oli Tanskan prinssi Knudin ja Tanskan prinsessa Caroline Mathilden tytär ja Tanskan kuningatar Margareeta II:n serkku.
Elämäkerta.
Kuningatar Margareeta II:n serkkuna prinsessa Elisabet oli kuollessaan 12. Tanskan kruununperimysjärjestyksessä. Hän kuoli naimattomana. 
Prinsessa Elisabet työskenteli Tanskan ulkoministeriössä vuodesta 1956 vuoteen 2001 ja oli sijoitettuna ulkomaille useita kertoja, muun muassa Tanskan suurlähetystössä Washingtonissa. 
Hän asui suuren osan elämästään elokuvaohjaaja Claus Hermansenin kanssa Kööpenhaminan lähellä. Parilla ei ollut lapsia. 
Kuolema.
Tanskan kuninkaallinen hovi vahvisti, että Elisabet kuoli 19. kesäkuuta 2018. Hänet siunattiin Lyngbyn kirkossa ja haudattiin pitkäaikaisen kumppaninsa Claus Hermansenin viereen.
Mamers

Mamers on kunta läntisessä Ranskassa Sarthen departementissa Pays de la Loiren alueella.
Mamersissa perustettiin vuonna 1968 Sarthen rillettesritarien veljeskunta ("Chevaliers des rillettes sarthoises"). Rillettes on lihapasteija, joka on Ranskan historiallisen maakunnan Tourainen perinneruoka.
Peugeot iOn

Peugeot iOn on Peugeot’n vuosina 2010–2020 valmistama A-segmentin sähköautomalli. Sen lähes identtiset sisarmallit ovat Citroën C-Zero ja Mitsubishi i-MiEV.
Vuoden 2011 Euro NCAP -kolaritestistä iOn sai tulokseksi neljä tähteä viidestä.
Autossa on 47 kilowatin tehoinen sähkömoottori, joka välittää voimansa takapyörille. Suurin toimintamatka on 150 kilometriä.
Nicolas Mavromichalis

Nicolas Mavromichalis (, s. 1949 Addis Abeba Etiopia) on kreikkalais-suomalainen radiotoimittaja, joka tuli 1980-luvun lopulta alkaen tunnetuksi helsinkiläisen Radio Ykkönen -paikallisradioaseman tiskijukkana nimeltä Black Mike. Samoihin aikoihin hän myös ”mekasti ja teki ruokaa” Kolmoskanavalla ohjelmassaan "Cocko-Looro".
Nicolas Mavromichalisin poika on suomalainen televisioesiintyjä ”Gogi” eli Constantinos Mavromichalis.
Bellême

Bellême on kunta Pohjois-Ranskassa Ornen departementissa Normandian alueella.
Bellême on kukkulalle rakennettu keskiaikainen kaupunki. Kaupunki on ollut ennen linnoitettu, ja linnoituksen muoto on yhä havaittavissa kaupungissa. Linnasta on vielä jäljellä 1400-luvulta peräisin oleva portti. Kaupungin keskustassa oleva aukio "Place de l'Europe" on entinen linnan aukio. "Rue Ville Close" -kadulla on runsaasti 1600-luvulta 1800-luvulle rakennettuja värikkäitä asuintaloja. Kaupungin keskustassa oleva Saint-Sauveurin kirkko on rakennettu 1500-luvulla.
Jean Levavasseur

Jean Georges Levavasseur (8. kesäkuuta 1924 Chatou – 10. helmikuuta 1999 Poissy) oli ranskalainen miekkailija, olympiamitalisti ja maailmanmestari.
Levavasseur saavutti säilällä joukkuekilpailussa olympiapronssia Helsingissä 1952. Lontoon kesäolympialaisissa 1948 hän sijoittui samassa kilpailussa Ranskan joukkueessa viidenneksi. Levavasseur kilpaili kummissakin olympiakisoissa myös säilän yksilökilpailussa. MM-kilpailuissa hän voitti yksilökilpailun maailmanmestaruuden vuonna 1950 ja joukkuekilpailun MM-pronssia vuonna 1954.
Jean-François Tournon

Jean-François Tournon (6. elokuuta 1905 Bois-Colombes – 12. huhtikuuta 1986 Bois-Colombes) oli ranskalainen miekkailija ja olympiamitalisti.
Tournon saavutti säilällä joukkuekilpailussa olympiapronssia Helsingissä 1952, jolloin hän oli 46-vuotias. Lontoon kesäolympialaisissa 1948 hän sijoittui samassa kilpailussa Ranskan joukkueessa viidenneksi. Tournon kilpaili Helsingissä myös säilän yksilökilpailussa. MM-kilpailuissa hän voitti joukkuekilpailussa kolme hopeaa ja yhden pronssimitalin.
Jean Laroyenne

Jean Laroyenne (6. maaliskuuta 1930 Lyon – 13. helmikuuta 2009 Lyon) oli ranskalainen miekkailija ja olympiamitalisti.
Laroyenne saavutti säilällä joukkuekilpailussa olympiapronssia Helsingissä 1952.
Pulsulampi

Pulsulampi on paikallisten käyttämä nimi Orivedellä, Oriveden liikuntahallin pohjoispuolella, sijaitsevalle lammelle. Lammen nimi juontuu sen ympärillä olevan puistomaisen alueen, joskus hyvinkin railakkaasta viihdekäytöstä, sillä ranta-alueella on usein paikallisia viettämässä aikaa. Lampi on esiintynyt alueen paikallislehdessä Oriveden Sanomissa myös nimellä kakkalampi, mikä viittaa lammen vähäiseen arvostukseen.
Lampi on luonnolampi, mutta sen pinta-alaa on pienennetty alkuperäisestä viereisen päivittäistavarakaupan parkkipaikan laajentamiseksi. Nykyinen pinta-ala on noin 0.18 hehtaaria. Lampi ruopattiin ja kunnostettiin vuonna 2015, mutta se on edelleen erittäin matala. Lammesta on satunnaisesti kalastettu ruutanoita opiskelutarkoituksiin.
Nanterre 92

Nanterre 92 on ranskalainen koripalloseura Nanterresta. Se pelaa kotiottelunsa Palais des Sports Maurice Thorez’ssa.
Seura tunnettiin vuoteen 2016 asti nimellä JSF Nanterre. Se on pelannut Ranskan pääsarjassa ja eurooppalaisissa seurajoukkuekilpailuissa. Nanterre on menestynyt etenkin 2010-luvulla voittaen FIBA Europe Cupin vuonna 2017, EuroChallengen vuonna 2015, Ranskan mestaruuden vuonna 2013, Ranskan cup-mestaruuden vuosina 2014 ja 2017 sekä Ranskan supercup-mestaruuden vuosina 2014 ja 2017.
Seuraa ovat edustaneet muun muassa Mouhammadou Jaiteh ja Heiko Schaffartzik sekä suomalaispelaajista Jamar Wilson ja Erik Murphy.
Kalle Manninen

Karl (Kalle) Anton Manninen (30. heinäkuuta 1892 Pori – 5. toukokuuta 1962) oli suomalainen toimittaja.
Mannisen vanhemmat olivat maalarimestari Anton Abraham Manninen ja Sofia Rosendahl-Hannula. Hän kirjoitti ylioppilaaksi Porin lyseosta 1913 ja osallistui myöhemmin jääkäriliikkeen toimintaan. Manninen oli Helsingin poliisilaitoksella ylikonstaapelina 1917 ja sisällissodan aikana sihteerinä 1918. Hän oli "Suomen Sosialidemokraatti" -lehden toimittajana 1918–1926 ja 1928–1948 ja työskenteli sen jälkeen lehden avustajana. Manninen oli myös Työväen sanomalehtien tietotoimiston johtaja 1926–1928.
Manninen oli Suomen sosialidemokraattisen sanomalehtimiesliiton hallituksen jäsen ja liiton sihteeri 1927–1947. Hän oli myös Suomen sanomalehtimiesten liiton hallituksen jäsen ja liiton 2. varapuheenjohtaja.
Kalle Manninen oli naimisissa vuodesta 1918 Nanna Sofia Kuittisen kanssa.
Bleu des Causses

Bleu des Causses on ranskalainen Languedocin alueella valmistettava sinihomejuusto. Juusto muistuttaa läheisesti Roquefort-juustoa, mutta sillä on oma ranskalainen AOP ("appellation d'origine contrôlée") nimisuojansa.
Bleu des Causses muistuttaa läheisesti Roquefort-juustoa ja molemmilla juustoilla on myös hyvin samanlainen historia. Bleu des Causses-juustoa valmistettiin alkujaan tiloilla Etelä-Ranskan Caussesin alueella. Juustoa valmistettiin lehmänmaidosta ja lampaanmaidosta. Kun Roquefort-juusto sai ranskalaisen nimisuojan ("appellation d'origine contrôlée" eli AOC) osa juuston valmistajista ei voinut valmistaa juustoa samalla nimellä. Juuston valmistajat järjestäytyivät ja alkoivat tuottaa omaa juustoaan alun perin nimellä "bleu de l’Aveyron". Myöhemmin alettiin käyttää nimeä "Bleu des Causses" ja juusto sai oman nimisuojansa vuonna 1953. 
AOP-status määrittelee tarkkaan juuston valmistusalueen ja valmistustavat. Nimisuojan mukaista valmistusaluetta muutettiin vuonna 1986 ja se on sittemmin käsittänyt Aveyronin maakunnan Campagnacin, Cornusin, Millaun, Peyreleaun ja Saint Affriquen kantonit, sekä Trierin (Gard) ja Escaletten (Hérault) kunnat Aveyronin ulkopuolella. Juusto kypsyy alueen kalkkikivikallioiden onkaloissa. Juusto kypsyy kalvoon käärittynä homekasvuston ("Penicillium roqueforti") kukinnan jälkeen vähintään 70 ja enintään 190 päivää. 
Bleu des Causses saa ominaisen hajunsa sen kypsymisen aikana. Valmis juusto on norsunluun valkoista sinisen homeen ohella. Juusto on suhteellisen rasvaista. Se sopii tarjoiltavaksi esimerkiksi makeiden valkoviinien tai jälkiruokaviinien kanssa.
Tp 45 (torpedo)

Tp 45 ("Torped 45") on niin kutsuttu kevyt torpedo. Tp 45 saapui asetyyppinä käyttöön vuonna 1995. Valmistaja on Saab Bofors Dynamics. Asetta käytetään ensi sijassa ASW-aseena eli sukellusveneitä vastaan, mutta sitä voidaan käyttää myös vihollisen pinta-aluksia vastaan. Sen omamassa on 320 kg, pituus 2,85 m ja läpimitta 40 cm. Torpedon tehokas toimintamatka on +/-20 km. Ohjaustapa on hydroakustinen ohjaus sekä tietokone-avusteinen lankaohjaus. Torpedo voidaan laukaista rannikkopuolustuksen kiinteistä maa-asemista, sukellusveneistä, merivoimien pinta-aluksista ja taisteluhelikoptereista. Käyttäjämaita ovat Pakistan, Ruotsi ja Suomi.
Tp 45:n seuraaja, Tp 47 on jo hyväksytty Suomen merivoimien asekalustoon.
Lauri af Heurlin (professori)

Lauri Olavi af Heurlin (26. helmikuuta 1913 Helsinki – 29. huhtikuuta 1977 Helsinki) oli suomalainen taloustieteilijä ja Helsingin yliopiston kansantalouden professori.
Heurlinin vanhemmat olivat tilanomistaja, sosialidemokraattinen poliitikko Lauri af Heurlin ja näyttelijä Elli Tompuri. Hän pääsi ylioppilaaksi Helsingin suomalaisesta normaalilyseosta 1931 ja opiskeli taloustieteitä valmistuen filosofian kandidaatiksi 1935, lisensiaatiksi 1944 ja tohtoriksi 1945. Heurlin teki opintomatkoja Ranskaan, Ruotsiin ja Englantiin.
Lauri af Heurlin ja jatkosodassa kaatunut filosofian maisteri Pauli Korpisaari (1912–1941) esittelivät 1940 ensimmäisinä suomalaiselle yleisölle John Maynard Keynesin teoksessa "The General Theory of Employment, Interest and Money" esitettyjä ajatuksia. 
Heurlin toimi sodan jälkeen valtiovarainministeriön kansantaloudellisen osaston ja voimatalouskomitean sihteerinä. Hän oli Helsingin yliopistossa maa- ja metsätaloudellisen tiedekunnan opettajana ja Yhteiskunnallisen korkeakoulun kansantalouden vt. professorina 1948–1953. Helsingin yliopiston kansantalouden professorina Heurlin oli 1959–1976. Hän hoiti vuodesta 1944 alkaen Helsingin maalaiskunnassa sijainnutta Tuomelan tilaa.
Lauri Olavi af Heurlin oli naimisissa vuodesta 1943 Aino Maria Velanderin (1913–1993) kanssa. Aino af Heurlin lahjoitti 1981 varat Suomen kulttuurirahaston yhteydessä toimivaan "Aino ja Lauri O. af Heurlinin rahastoon" joka tukee kansantaloudellista tutkimusta. 
Lauri af Heurlinin veli oli kansanedustaja Kaarlo af Heurlin.
Luettelo Ranskan kansallispuistoista

Luettelo Ranskan kansallispuistoista käsittää yksitoista kansallispuistoa Ranskassa. Kolme niistä sijaitsee Ranskan merentakaisissa osissa.
New Mexicon kuvernööri

New Mexicon kuvernööri (, ) on New Mexicon osavaltion päämies. Osavaltion 32. ja nykyinen kuvernööri on demokraattisen puolueen Michelle Lujan Grisham, joka aloitti virassa 1. tammikuuta 2019. Hän on New Mexicon toinen naiskuvernööri.
Historia ja valtaoikeudet.
Kuvernöörin virkanimitystä on käytetty nykyisen New Mexicon alueella jo vuodesta 1598 lähtien, kun alue oli osa Espanjan siirtomaaimperiumia. Alueen päädyttyä osaksi Yhdysvaltoja sillä oli aluksi erikseen sotila- ja siviilikuvernööri, jotka yhdistettiin samaksi viraksi vuonna 1848. Kun New Mexicon territorio perustettiin kolme vuotta myöhemmin, se sai oma kuvernöörin. Nykymuodossaan virka perustettiin 1912, kun New Mexico liittyi Yhdysvaltoihin 47. osavaltiona. Tuolloin ensimmäiseksi kuvernööriksi valittiin William C. McDonald. 
New Mexicon perustuslain mukaan hän on myös hallituksen päämies. Lisäksi kuvernöörillä on veto-oikeus New Mexicon uusiin lakiesityksiin. Hänen tehtäviin kuuluu muun muassa jokavuotinen osavaltion tila -puhe, tuomioiden muuntaminen tai armahtaminen, nimittää osavaltion korea-arvoiset virkamiehet ja valmistelee osavaltion budjetin. Mikäli kuvernööri ei kykene hoitamaan virkaansa, sitä toimittaa varakuvernööri.
Hän on osavaltion kansalliskaartin ylipäällikkö paitsi, jos Yhdysvaltain presidentti on ottanut sen komentoonsa. Mikäli kansalliskaartin resurssit ovat riittämättömät esim. mellakan tai kapinan kukistamisessa, kuvernööri voi myös määrätä osavaltion alueella kutsunnat.
Valinta ja pätevyysvaatimukset.
Kuvernööri valitaan suoralla kansanvaalilla. Virkakauden pituus on neljä vuotta ja virkakausien määrä on rajoitettu kahteen peräkkäiseen.
Osavaltion perustuslain mukaan kuvernööriksi voidaan valita sellainen henkilö, joka täyttää seuraavat ehdot:
Palkkio ja etuudet.
Vuonna 2022 kuvernöörin vuosipalkka oli 110 000 dollaria. Kuvernöörin virka-asunto sijaitsee Santa Fessa.
Virkaan valittu henkilö saa elinikäisen oikeuden käyttää titteliä "The Honorable".
Luettelo kuvernööreistä.
Lähde:
Bleu de Gex

Bleu de Gex on ranskalainen AOP (Appellation d'Origine Contrôlée) juusto, joka on peräisin Juravuoristosta. Siitä käytetään myös nimeä Bleu de Haut Jura tai Bleu de Septmoncel. Perinteinen maalaistaloissa tai osuuskunnissa pastöroimattomasta lehmänmaidosta sinihomejuusto, jota myydään isoina kiekkoina. Kirpeänmakuinen, kiinteä juusto. 
Raakamaito on peräisin Montbéliarde- ja Simmental-lehmiä alueelta (Jura-vuoret).
Brie de Melun

Brie de Melun (Seine-et-Marnen alue) juusto on AOP (Appellation d'Origine Contrôlée) suojattu, joten niillä saa kutsua vain näillä alueilla valmistettuja juustoja. Näiden juustojen maku on hienostunut ja omaa luokkaansa.
Maku on pehmeä ja kukkainen, tämä kuorijuusto valmistetaan raa'asta lehmänmaidosta.
Brie de Meaux

Brie de Meaux on perinteinen juusto, jossa on vahva tuoksu ja maku. Nimensä Brie se on saanut Pariisin itäpuolella sijaitsevan pikkukaupungin mukaan, mutta nykyisin sitä valmistetaan paljon enemmän muualla esimerkiksi Seine-et-Marnen alueella.
Juusto valmistetaan pastöroimattomasta lehmänmaidosta, jota kuluu noin 25 litraa yhteen juustokiekkoon. Maitoa ei keitetä vaan sitä lämmitetään vain hieman siksi, etteivät maidossa olevat bakteerit kuolisi. Suolauksen jälkeen siihen lisätään penicillium candidum -hometta ja se laitetaan kosteille olkimatoille kellariin kypsymään. Kypsytyksen aikana, joka kestää noin 6–8 viikkoa, sen pinnalle tulee samettinen nukka homeesta.
Juuston nimi on ollut EU:ssa suojattu vuodesta 1980 lähtien.
Mait Lepik

Mait Lepik (s. 23. syyskuuta 1968 Tallinna, Viron SNT) on suomenvirolainen näyttelijä, jolla on ollut elokuva-, teatteri- sekä televisiorooleja.
Chaource

Chaource on Champagnen ja Burgundin väliseltä alueelta tuleva keskivahva valkohomejuusto. Ensimmäiset merkinnät siitä ​​ovat peräisin 1400-luvulta. Alun perin perheen arkikulutukseen tarkoitettu juusto sai tunnustusta 1800-luvulla. Silloin juustoa alettiin myymään markkinoilla ja suurkaupungeissa, kuten Pariisissa tai Lyonissa.
Chaource valmistetaan lehmänmaidosta. Ne muotoillaan sylinterin muotoisiksi, suolataan ja kypsytetään 2 viikosta 2 kuukauteen. Kypsytyksen jälkeen siinä on valkoinen samettinen homeesta muodostunut samettinen kuori. Puolipehmeän, hieman murenevan juuston rasvaprosentti on noin 25%.
Helix (televisiosarja)

Helix on yhdysvaltalainen Cameron Porsandehen luoma scifisarja. Sen esittäminen alkoi Yhdysvalloissa Syfyn kanavalla 10. tammikuuta 2014. Suomessa sarjaa on esittänyt Netflix.
Syfy ilmoitti huhtikuussa 2015 lopettavansa sarjan toisen tuotantokauden jälkeen.
Sarja alkaa kun ryhmä CDC:n tutkijoita lähetetään Arktiseen tutkimuslaitokseen selvittämään uuden virusepidemian mahdollista alkua.
Vastaanotto.
Sarja on saanut enimmäkseen hyviä arvosteluja. Rotten Tomatoes -sivuston arvostelijat antoivat sille arvosanaksi 81 %.
Babydoll

Babydoll on hihaton, naruolkaimin varustettu naisten yöasu, joka on koristeltu pitsimäisillä osilla tai voi olla myös virkattu. Babydoll on usein läpinäkyvä, ja materiaalina on usein polyesteria, elastaania tai silkkiä. Kuppiosat voivat olla muotoillut.
Historia.
Babydollin lanseerasi yhdysvaltalainen alusvaatesuunnitteija Sylvia Pedlar, joka tuotti niitä kangaspulan ollessa pahimmillaan vuonna 1942 toisen maailmansodan aikana. Malli tunnetaan nykyisin nimellä ”babydolls”. Vuoden 1956 elokuvassa "Nukkevaimo" ("Baby Doll") näyttelijätär Carroll Baker oli nymfomaanin roolissa. Tästä alkoi adult style -suosio. Baby Doll -asusteet 1950- ja 1960-luvuilla muodostuivat toppiosasta ja lyhyestä istuvasta alaosasta. Lisäksi asussa oli elastinen vyötärö.
Betty Shabazz

Betty Shabazz (s. Betty Dean Sanders, 28. toukokuuta 1934 Detroit, Michigan, Yhdysvallat – 23. kesäkuuta 1997 New York, Yhdysvallat), joka tunnettiin myös nimellä Betty X, oli yhdysvaltalainen opettaja ja kansalaisoikeusaktivisti. Hän meni naimisiin Nation of Islamin edustajan Malcolm X:n kanssa vuonna 1958. Miehensä salamurhan jälkeen vuonna 1965 Shabazz aloitti uran yliopistossa ja toimi aktivistina.
Nuoruus.
Betty Dean Sanders syntyi 28. toukokuuta 1934 teini-ikäisille Ollie Mae Sandersille ja Shelman Sandlinille. Hän vietti suurimman osan lapsuuttaan Detroitissa. 11-vuotiaana Sanders muutti asumaan liikemies Lorenzo Malloyn ja hänen vaimonsa Helenin kanssa. Helen Malloy oli paikallinen kansalaisaktivisti, joka järjesti boikotteja kauppoja vastaan, jotka syrjivät afroamerikkalaisia. 
Lukion jälkeen Sanders opiskeli Alabaman Tuskegee Institutessa. Häneen kohdistui Jim Crow -etelässä äärimmäistä rasismia. Sanders muutti 1953 pois Alabamasta New Yorkiin opiskelemaan Brooklyn State College of Nursingiin. Vaikka rasismi oli New Yorkissa vähäisempää, se vaikutti silti häneen voimakkaasti.
Kuolema.
Betty Shabazz kuoli tulipalosta aiheutuneisiin vammoihin 23. kesäkuuta 1997.
Dudley Sutton

Dudley Sutton (6. huhtikuuta 1933 – 15. syyskuuta 2018 Lontoo, Iso-Britannia) oli brittiläinen näyttelijä. Hän näytteli muun muassa "Lovejoyssa".
Sutton näytteli "Lovejoyssa" Tinker Dilliä, ja hän näytteli myös saippuasarjoissa "Emmerdale" ja "EastEnders". Myöhemmin hän näytteli ohjaaja Joan Littlewoodin pienessä teatteriryhmässä.
Sutton kuoli syöpään Royal Trinity Hospice -sairaalassa Lontoossa syyskuussa 2018.
Trifenyylifosfiitti

Trifenyylifosfiitti (C18H15PO3) on orgaaninen fosforiyhdiste. Rakenteeltaan se on fenolin ja fosforihapokkeen esteri. Yhdistettä voidaan käyttää liuottimena ja orgaanisen kemian synteeseissä.
Ominaisuudet, valmistus ja käyttö.
Huoneenlämpötilassa trifenyylifosfiitti on väriltään kellertävää tai väritöntä nestettä tai amorfista kiinteää ainetta. Trifenyylifosfiitti ei liukene veteen, mutta hydrolysoituu hitaasti veden vaikutuksesta. Yhdiste liukenee moniin orgaanisiin liuottimiin, mutta voi reagoida alkoholien kanssa vaihtoesteröintireaktiolla. Trifenyylifosfiitti ärsyttää ihoa, silmiä ja hengitysteitä aiheuttaen muun muassa yskää ja kurkkukipua.
Trifenyylifosfiittia valmistetaan fenolin ja fosforitrikloridin välisellä reaktiolla. Yhdistettä käytetään orgaanisen kemian synteeseissä muun muassa valmistettaessa alkoholeista alkyylihalogenideja, peptidisynteeseissä ja yhdisteen additiotuotetta otsonin kanssa käytetään happiradikaalien muodostamiseen. Tämän lisäksi ainetta voidaan käyttää stabiloimaan ja liuottamaan muoveja ja hartseja, sekä metallipintojen puhdistamiseen.
Ruhnun kunta

Ruhnun kunta sijaitsee Länsi-Virossa, valtaosin Ruhnun saarella. Kuntaan kuuluu Ruhnun saaren lisäksi muutamia pikkusaaria pääsaaren länsipuolella. Ruhnun kunnassa oli vuoden 2018 alussa virallisesti 160 asukasta. Kunnan keskus on Ruhnun kylä.
Sijainti.
Ruhnu sijaitsee Riianlahden keskiosassa. Saarelta on matkaa Saarenmaalle runsaat 50 kilometriä ja Latvian Kuurinmaalle Kolkaan vajaat 40 kilometriä.
Hallinto ja väestö.
Ruhnu muodostaa yhdessä Muhun ja Saarenmaan kuntien kanssa Saarenmaan maakunnan. 
Ruhnun kunnassa on yksi kylä, Ruhnu.
Vuonna 2011 Ruhnun kunnassa oli 55 asukasta, joista 51 (92,7 %) oli virolaisia, 0 (0,0 %) venäläisiä ja 2 (3,6 %) muita kansallisuuksia.
Kunnan symbolit.
Ruhnu oli pitkään ilman virallista vaakunaa tai lippua. Ruhnu sai oman lipun ja vaakunan vuonna 2015.
Liikenne.
Ruhnulle on kesäaikaan laivayhteys Pärnusta ja Kuressaaresta sekä risteilyliikennettä. Ruhnulle on säännöllinen lentoyhteys talvisin: talvella 2018–2019, lokakuun alusta huhtikuun loppuun, FLN Frisia-Luftverkehr -yhtiö lentää torstaisin reitin Pärnu–Ruhnu–Kuressaare–Ruhnu–Pärnu..
Agkathés

Agkathés (; myös "Angathés") on vuori Kreetan saaren läntisissä keskiosissa Kreikassa. Sen korkeus on metriä.
Agkathés-vuori sijaitsee Chanián alueyksikössä Lefká Óri -vuorten ja Askýfoun ylätasangon itäpuolella. Sen ympärillä sijaitsevat muun muassa kylät Askýfou, Ímpros ja Así Goniá.
Antichásia

Antichásia (, ”Antichásian vuoret”) on vuorijono Thessaliassa keskisessä Manner-Kreikassa. Vuorten korkein huippu on Oxyá (Οξυά), jonka korkeus on metriä. Toiseksi korkein huippu on Meterízi tai Meterízia (Μετερίζι(α), ).
Antichásia-vuoret sijaitsevat Tríkalan alueyksikön alueella pohjoiseen Tríkalan kaupungista. Niiden pohjoispuolella sijaitsevat Chásia- ja Kamvoúnia-vuoret, ja eteläpuolella Thessalian tasanko. Antichásian nimi viittaa Chásia-vuoreen ja tarkoittaa ”Chásiaa vastapäätä” olevaa. Elassónan kunnan osa Antichásian kunnallisyksikkö, entinen itsenäinen kunta, on saanut nimensä vuorista.
Antichásia-vuoret ovat merkittävää lintualuetta. Ne muodostavat yhdessä Metéoran alueen kanssa kaksi Natura 2000 -aluetta, joista toinen on luonto- ja toinen lintudirektiivin mukainen.
Chásia

Chásia () tai Chasiá (Χασιά) voi viitata seuraaviin paikkoihin Kreikassa:
Chásia (vuori)

Chásia () on vuori Thessalia ja Makedonian rajalla pohjoisessa Kreikassa. Sen korkeus on metriä.
Chásia-vuori sijaitsee Thessalian alueeseen kuuluvan Tríkalan alueyksikön ja Länsi-Makedonian alueeseen kuuluvan Grevenán alueyksikön alueilla luoteeseen Metéoran alueesta. Chásia voidaan lukea osaksi Píndos-vuorten laajempaa aluetta. Sen pohjois- ja länsipuolella sijaitsee pohjoinen Píndos-vuoristo, ja etelä- ja itäpuolella Antichásia- ja Kamvoúnia-vuoret.
Chásian korkeimman huipun nimi on Krátsovo (Κράτσοβο). Muita korkeita huippuja ovat muun muassa Profítis Ilías (Προφήτης Ηλίας, ), Foniká (Φονικά, ), Valkanásia (Βαλκανάσια, ), Karaoúli (Καραούλι, ), Katályma (Κατάλυμα, ), Mesovoúni (Μεσοβούνι, ), toinen Profítis Ilías (Προφήτης Ηλίας, ) ja Neráida (Νεράιδα, ).
Deskátin kunnan osa Chásian kunnallisyksikkö ja Metéoran kunnan osa Chásian kunnallisyksikkö, kummatkin entisiä itsenäisiä kuntia, ovat saaneet nimensä vuoresta.
Filiátes (vuori)

Filiátes ( eli "Óri Filiatón", Όρη Φιλιατών, ”Filiáteen vuoret”) on vuori ja vuorijono Epeiroksessa luoteisessa Kreikassa ja pohjoisosaltaan myös Albanian puolella. Sen korkeus on metriä.
Filiátes-vuoren Kreikan puoleiset osat sijaitsevat Thesprotian alueyksikön alueella. Vuoren korkeimman huipun nimi on Kótsion (Κότσιον) tai Theóstrougka (Θεόστρουγκα). Vuoren lähellä sijaitsevat Filiáteen kaupunki ja Filiáteen kunta ovat saaneet nimensä vuoresta.
Vuori on osa Natura 2000 -aluetta, johon kuuluu myös muun muassa läheinen Tsamantás-vuori.
Geráneia

Geráneia () on vuori ja vuorijono Korinthian ja Länsi-Attikan rajalla Kreikassa. Sen korkeus on metriä (joissakin lähteissä metriä), pituus itä-länsisuunnassa noin 30 kilometriä ja leveys pohjois-eteläsuunnassa noin 5–10 kilometriä.
Geráneia-vuoren alue kuuluu Loutráki-Perachóra-Ágioi Theódoroin ja Mégaran kuntiin. Vuoren itäpuolella sijaitsevat Patéras-vuori ja Mégaran kaupunki, länsipuolella Loutrákin kaupunki ja lounaispuolella Korintin kannaksen kapeimmat kohdat.
Geráneian korkeimman huipun nimi on Makryplági (Μακρυπλάγι). Vuori on suojeltu Natura 2000 -alueena, jonka pinta-ala on hehtaaria. Sen rikkaaseen kasvilajistoon kuuluu 950 eri lajia. Eteläosassaan vuori laskee Saroninlahteen jyrkkänä kalliorinteenä, joka tunnetaan nykyisin nimellä Kakiá Skála ja antiikin aikana Skironin kallioina.
Ísmaros

Ísmaros (), antiikin Ismaros (, ), on vuori Länsi-Traakiassa koillisessa Kreikassa. Sen korkeus on noin 700 metriä.
Ísmaros-vuori sijaitsee Rodópin alueyksikön alueella noin 18 kilometriä Komotinísta kaakkoon. Vuorella on noin 800 hehtaarin kokoinen suojelualue eläimille. Vuoren huipulla sijaitsee Kreikan ilmavoimien tutka-asema. Ísmaros on suosittu vaelluskohde, ja siellä kulkee Euroopan kaukovaellusreitti E6. Vuoresta on saanut nimensä sen länsipuolella sijaitseva Ismarída- eli Mitrikoú-järvi.
Kerdýlio

Kerdýlio () on vuori ja vuorijono (monikossa Kerdýlia, Κερδύλια) (myös Κερδύλλιo/Κερδύλλια, "Kerdýllio"/"Kerdýllia") Makedoniassa Pohjois-Kreikassa. Sen korkeimman huipun korkeus on metriä.
Kerdýlia-vuoret sijaitsevat Keski-Makedonian alueella Thessalonikin ja Sérresin alueyksiköissä lähellä Strymonikóslahden rantaa. Vuorten eteläpuolella sijaitsee Rentínan sola ja lounaispuolella Vólvi-järvi.
Kouloúkonas

Kouloúkonas () eli Talaía Óri (Ταλαία Όρη), antiikin Tallaia (), on vuorijono Kreetan saarella Kreikassa. Sen suurin korkeus on metriä.
Kouloúkonas-vuoret sijaitsevat Réthymnon alueyksikön alueella keskisellä Kreetalla lähellä saaren pohjoisrannikkoa. Ne ovat Ída- eli Psiloreítis-vuoren jatke pohjoiseen päin. Varsinaisesta Ída-vuoresta ne erottaa Mylopótamos-joen laakso. Vuorijonon korkeimmat huiput ovat Koutsotroúlos tai Koutsotroúlis (Κουτσοτρούλος/Κουτσοτρούλης, ) ja Kouloúkonas eli Tímios Stavrós (Κουλούκωνας/Τίμιος Σταυρός, ). Viimeksi mainittu on saanut toisen nimensä sen huipulla olevasta Pyhälle Ristille omistetusta kappelista.
Vuoret saivat antiikin aikaisen nimensä Kreetaa suojelleesta kreikkalaisen mytologian Talos-jättiläisestä, jonka kerrottiin asuneen vuorilla. Nykyisin Mylopótamoksen kunnan osa Kouloúkonaksen kunnallisyksikkö, entinen itsenäinen kunta, on saanut nimensä vuorista.
Kteniás

Kteniás (, myös "Chteniás", Χτενιάς), antiikin Kreion (, ), on vuori Peloponnesoksen niemimaan itäosassa Kreikassa. Sen korkeimman huipun korkeus on metriä ja toiseksi korkeimman huipun Profítis Ilíaksen korkeus metriä.
Kteniás-vuori sijaitsee Argoliin ja Arkadian alueyksiköiden rajalla. Se yhdistyy pohjoisessa Artemísio-vuoreen ja etelässä Parthénio- ja Párnonas-vuoriin. Vuori on osa Korintinlahdelta Argoliinlahdelle kulkevaa vuorijonoa, johon kuuluvat myös muun muassa vuoret Kyllíni, Olígyrtos, Trachý ja Lýrkeio.
Kreikkalaisessa mytologiassa vuori sai nimensä Kreios-nimisestä titaanista. Antiikin aikana vuorella oli Artemiille omistettu pyhäkkö.
Lýrkeio

Lýrkeio (), antiikin Lyrkeion (, ), on vuori Peloponnesoksen niemimaan itäisissä keskiosissa Kreikassa. Sen korkeus on metriä.
Lýrkeio-vuori sijaitsee Argoliin ja Arkadian alueyksiköiden rajalla. Se yhdistyy pohjoisessa Trachý-vuoreen ja etelässä Artemísio-vuoreen. Vuoren länsipuolella sijaitsee Mantíneian tasanko. Lýrkeio on osa Korintinlahdelta Argoliinlahdelle kulkevaa vuorijonoa, johon kuuluvat jo mainittujen vuorten lisäksi myös muun muassa vuoret Kyllíni, Olígyrtos ja Kteniás.
Vuoren korkeimman huipun nimi on Lesovíti (Λεσοβίτι). Toinen tärkeä huippu on Fragkokoúkoura (Φραγκοκούκουρα), jonka korkeus on metriä. Vuori on suojeltu Natura 2000 -alueena yhdessä Artemísio-vuoren kanssa, ja se on merkittävää lintualuetta. Natura-alueen koko on noin hehtaaria. Vuorelta saa alkunsa Ínachos-joki, ja sen rinteellä sijaitsee vuoresta nimensä saanut Lýrkeian kylä.
Mávra Vouná

Mávra Vouná () on joukko vuoria ja kukkuloita Peloponnesoksen niemimaan luoteisosassa Kreikassa. Niiden suurin korkeus on noin 240 metriä.
Mávra Vouná, suomeksi ”Mustat vuoret”, sijaitsevat Akhaian alueyksikössä Dytikí Achaḯan kunnan alueella. Ne ovat osa Kotýchin ja Strofylián kosteikkojen kansallispuistoa ja Natura-aluetta, ja sijaitsevat sen pohjoisosassa Áraxoksen niemellä Pápaksen laguunin, Prókopos-järvilaguunin, Strofylián metsän sekä Patraksenlahden ja Joonianmeren välisellä alueella.
Vuoret ovat kalkkikiveä. Ne ovat saaneet nimensä kasvillisuutensa tummasta sävystä kaukaa katsottuna. Vuorilla kasvaa harvaa tammimetsää sekä matalaa frýganaa. Vuorten endeemisiin kasvilajeihin kuuluu muun muassa "Centaurea niederi" -asterikasvi.
Mavrovoúni (Thessalia)

Mavrovoúni () on vuori Thessaliassa itäisessä Manner-Kreikassa. Sen korkeus on metriä (toisen lähteen mukaan metriä).
Mavrovoúni, suomeksi ”Musta vuori”, sijaitsee Lárisan alueyksikössä lähellä Egeanmeren rantaa, linnuntietä noin 35 kilometriä itään Lárisan kaupungista. Pienempi osa vuoren eteläpäästä on Magnesian alueyksikön alueella. Vuoren korkeimman huipun nimi on Skoútli (Σκούτλη). Mavrovoúnin pohjoispuolella sijaitsee Óssa-vuori ja eteläpuolella Pílio-vuori. Vuori on liuskekiveä ja kalkkikiveä.
Mavrovoúni-vuorella sijaitsee Polydéndrin metsä ("Dásos Polydendríou"). Vuori ja metsä muodostavat Natura 2000 -alueen, jonka pinta-ala on hehtaaria.
Mitsikéli

Mitsikéli () on vuori ja vuorijono pohjoisessa Píndos-vuoristossa Epeiroksessa luoteisessa Kreikassa. Sen korkeus on metriä.
Mitsikéli-vuori sijaitsee Ioánninan alueyksikössä koilliseen Ioánninan kaupungista ja Pamvótida-järvestä. Sen nimi tulee slaavikielistä ja tarkoittaa ”Karhunpesää”. Vuori on osa Pohjoisen Píndoksen kansallispuistoa ja myös Natura-aluetta. Koko vuorijonon pituus on noin 35 kilometriä. Mitsikélin pohjoispuolella sijaitsee Týmfi-vuori, koillispuolella Lýgkos-vuori ja itäpuolella Lákmos-vuori. Vuoren rinteellä sijaitsee muun muassa Asprángeloin kylä.
Mitsikéli on suosittu vaelluskohde. Vuorella metrin korkeudessa sijaitsee suoja vaeltajille.
Móvri

Móvri (, joskus myös Μώβρη) on vuori ja vuorijono Peloponnesoksen niemimaan luoteisosassa Kreikassa. Sen korkeimman huipun korkeus on 719 metriä.
Móvri-vuori sijaitsee Akhaian alueyksikössä Dytikí Achaḯan kunnan alueella. Vuoren nimi oli alun perin "Mavronéri" (Μαυρονέρι, ”Musta vesi”). Se lyhentyi frankkivallan aikana muotoon "Mávra" (Μαύρα, ranskaksi "Mauvre"), johon nykyinen nimimuoto perustuu.
Dytikí Achaḯan kunnan osa Móvrin kunnallisyksikkö, entinen itsenäinen kunta, on saanut nimensä vuoresta.
Olígyrtos

Olígyrtos (), joskus myös korkeimman huippunsa mukaan "Skípiza" (Σκίπιζα), on vuori Peloponnesoksen niemimaan pohjoisissa keskiosissa Kreikassa. Sen korkeus on metriä.
Olígyrtos-vuori sijaitsee Argoliin, Arkadian ja Korinthian alueyksiköiden rajalla. Se yhdistyy pohjoisessa Kyllíni-vuoreen, idässä Maínalo-vuoreen ja etelässä Trachý-vuoreen. Vuori on osa Korintinlahdelta Argoliinlahdelle kulkevaa vuorijonoa, johon kuuluvat mainittujen vuorten lisäksi myös muun muassa vuoret Artemísio, Lýrkeio ja Kteniás.
Olígyrtos-vuori muodostaa hehtaarin kokoisen Natura 2000 -alueen, joka on suojeltu luontodirektiivin perusteella.
Órliakas

Órliakas () on vuori pohjoisessa Píndos-vuoristossa Makedoniassa Pohjois-Kreikassa. Sen korkeus on metriä ja toiseksi korkeimman huipun korkeus metriä.
Órliakas-vuori sijaitsee Länsi-Makedonian alueella Grevenán alueyksikössä. Sen pohjoispuolella sijaitsee Tsoúrgiakas-vuori ja länsipuolella Vasilítsa- ja Lýgkos-vuoret. Vuoren nimi palautuu etymologisesti nimimuotoihin "Órlygkas" (Όρλυγκας) ja "Órlynx" (Όρλυγξ), ”Ilvesvuori”.
Órliakas-vuori kuuluu Pohjoisen Píndoksen kansallispuistoon. Lisäksi se muodostaa yhdessä Tsoúrgiakaksen kanssa hehtaarin kokoisen Natura 2000 -alueen. Vuorella elää Kreikassa harvinaisia eläimiä, ja se on merkittävää lintualuetta. Siellä kasvaa noin lajia sieniä.
Paramythiá (vuori)

Paramythiá (, ”Paramythián vuoret”) on vuori ja vuorijono Epeiroksessa luoteisessa Kreikassa. Sen korkeus on metriä.
Paramythián vuoret sijaitsevat Ioánninan ja Thesprotian alueyksiköiden rajalla. Vuorten korkeimman huipun nimi on Gkorílas (Γκορίλας, myös Gorílas, Γορίλας, Koúrilas, Κουρίλας), mitä nimeä käytetään joskus koko vuorijonosta. Vuorten rinteellä sijaitsee muun muassa Paramythián pieni kaupunki.
Vuorten alue on osa hehtaarin kokoista Natura 2000 -aluetta yhdessä Thýamis- eli Kalamás- ja Achérontas-jokien kapeikkojen kanssa. Vuorilta saa alkunsa Kokytós-joki.
Pínovo

Pínovo (, ) eli Plátsa (Πλάτσα, Плаца) tai Blátsa (Μπλάτσα, Блаца) on vuori Makedoniassa Pohjois-Kreikassa. Sen korkeus on metriä.
Pínovo-vuori sijaitsee Keski-Makedonian alueella Péllan alueyksikössä Kreikan ja Pohjois-Makedonian rajalla. Sen pinta-ala on noin 125 neliökilometriä, josta Kreikan puolella on noin 95 neliökilometriä. Vuoren korkeimman huipun nimi on Korfoúla (Κορφούλα). Muut korkeimmat huiput ovat Vísogkrant (Vísograd, Βίσογκραντ, ), Mýti (Μύτη, ) ja Kalógeros (). Vuori on pääasiassa saviliusketta ja kalkkikiveä.
Pínovo-vuoren alue muodostaa yhdessä läheisen Tzéna-vuoren kanssa Natura 2000 -alueen, jonka koko on hehtaaria (noin 198 km²).
Profítis Ilías (Ródos)

Profítis Ilías () on vuori Ródoksen saarella Kreikassa. Sen korkeus on 798 metriä, ja se on saaren toiseksi korkein vuori.
Profítis Ilías sijaitsee Ródoksen pohjoisissa keskiosissa koilliseen saaren korkeimmasta vuoresta Attávyros-vuoresta. Vuoren nimi viittaa profeetta Eliaan. Vuori on osa kahta Natura 2000 -aluetta, joista toinen on luonto- ja toinen lintudirektiivin mukainen. Vuorella kasvaa muun muassa endeeminen "Centaurea lactucifolia" -asterikasvi.
Profítis Ilías -vuorella sijaitsee kaksi maailmansotien välisen italialaisvallan aikana rakennettua luksushotellia, "Élafos" ("Elaphos") ja "Elafína" ("Elaphina"), jotka on kunnostettu. Vuorella sijaitsee myös samalla aikakaudella vuonna 1936 rakennettu huvila, joka oli tarkoitettu Benito Mussolinin eläkepäiviä varten.
Seléna

Seléna () on vuori Lasíthi- eli Díkti-vuorilla Kreetan saarella Kreikassa. Sen korkeus on metriä.
Seléna-vuori sijaitsee Lasíthin alueyksikössä Kreetan itäosissa lähellä saaren pohjoisrannikkoa, pohjoiseen Lasíthin ylätasangosta. Sen ympärillä sijaitsevat muun muassa Neápolin kaupunki sekä Tzermiádon ja Vrachásin kylät. Selénan itärinteessä sijaitsee Selinárin rotko.
Vuoren alue muodostaa hehtaarin kokoisen Natura 2000 -alueen yhdessä eräiden muiden Lasíthi-vuorten huippujen sekä Lasíthin ylätasangon kanssa.
Stroúmpoulas

Stroúmpoulas () on vuori Kreetan saaren pohjoisosassa Kreikassa. Sen korkeus on 798 metriä.
Stroúmpoulas-vuori sijaitsee Iraklionin alueyksikössä noin 11 kilometriä länteen Iraklionin kaupungista. Se on Ída- eli Psiloreítis-vuoren pohjoinen jatke. Vuori näkyy hyvin Iraklioniin, ja erottuu sieltä katsottuna muista vuorista pyramidimaisen ja tulivuorimaisen muotonsa vuoksi. Vuoren nimi on peräisin venetsialaisvallan ajalta, jolloin venetsialaiset antoivat vuorelle nimen Italian Strombolin tulivuorisaaren mukaan.
Stroúmpoulaksen huipulla on Pyhälle Ristille ("Tímios Stavrós") ja profeetta Elialle ("Profítis Ilías") omistettu kappeli. Sen paikalla on mahdollisesti ollut antiikin aikainen pyhäkkö. Vuori on suosittu vaelluskohde, ja sen huipulta on hyvä näköala lähes kahteen kolmasosaan saarta. Vuoren juurella sijaitsee karstivajoama nimeltä Voulisméno Alóni.
Títaros

Títaros () on vuori Makedonian ja Thessalian rajalla Kreikassa. Sen korkeus on metriä.
Títaros-vuori sijaitsee Ólympos-vuoren länsipuolella Pierian ja Lárisan alueyksiköiden alueilla, suurimmaksi osaksi jälkimmäisen puolella. Lounaispuolella sijaitsee Kamvoúnia-vuori. Títaroksen korkeimman huipun nimi on Sápka (Σάπκα).
Títaros-vuori muodostaa Natura 2000 -alueen, jonka koko on hehtaaria.
Trachý

Trachý () on vuori Peloponnesoksen niemimaan koillisissa keskiosissa Kreikassa. Sen korkeus on metriä.
Trachý-vuori sijaitsee Argoliin ja Arkadian alueyksiköiden rajalla. Se yhdistyy pohjoisessa Olígyrtos-vuoreen ja etelässä Lýrkeio-vuoreen. Vuori on osa Korintinlahdelta Argoliinlahdelle kulkevaa vuorijonoa, johon kuuluvat mainittujen vuorten lisäksi myös muun muassa vuoret Kyllíni, Artemísio ja Kteniás.
Tsoúrgiakas

Tsoúrgiakas () on vuori Makedoniassa Pohjois-Kreikassa. Sen korkeus on metriä.
Tsoúrgiakas-vuori sijaitsee Länsi-Makedonian alueella Grevenán alueyksikössä. Sen ympärillä sijaitsevat kylät Alatópetra ja Aetiá. Vuoren eteläpuolella sijaitsee Órliakas-vuori. Tsoúrgiakaksen nimi palautuu slaavikieliin ().
Tsoúrgiakas-vuori kuuluu Pohjoisen Píndoksen kansallispuistoon. Lisäksi se muodostaa yhdessä Órliakaksen kanssa hehtaarin kokoisen Natura 2000 -alueen.
Tsamantás

Tsamantás ( eli "Óri Tsamantá", Όρη Τσαμαντά, ”Tsamantáksen vuoret”) on vuori ja vuorijono Epeiroksessa luoteisessa Kreikassa ja pohjoisosaltaan myös Albanian puolella. Sen korkeimman huipun korkeus on metriä.
Tsamantás-vuoren Kreikan puoleiset osat sijaitsevat Thesprotian alueyksikössä ja eteläosiltaan Ioánninan alueyksikössä. Vuoren korkeimman huipun nimi on Mourgkána (Μουργκάνα), mitä nimeä käytetään joskus myös koko vuoresta. Muut korkeimmat huiput ovat Stougkára (Στουγκάρα, ), Vertóp (Βερτόπ, ) ja Skitári (Σκητάρι, ). Tsamantás on myös kylä vuoren alueella Filiáteen kunnassa. Sen väkiluku on 71 (vuonna 2011).
Tsamantás on osa hehtaarin kokoista Natura 2000 -aluetta, johon kuuluu myös muun muassa läheinen Filiátes- eli Óri Filiatón -vuori.
Paavo Koskenhovi

Paavo Antero Koskenhovi, ent. Kettunen (2. maaliskuuta 1871 Joroinen – 28. syyskuuta 1942 Salo) oli suomalainen lääkäri, suomentaja ja suomalaisuusmies. 
Koskenhovin vanhemmat olivat maanviljelijä Paul Kettunen ja Hilda Augusta Wentin. Hänen ensimmäinen puolisonsa vuodesta 1899 oli Aini Kristiina Jurva (k. 1918) ja toinen vuodesta 1934 Lyyli Saarikko. Koskenhovi tuli ylioppilaaksi Kuopion lyseosta 1890 ja valmistui lääketieteen lisensiaatiksi 1899. Hän väitteli lääketieteen tohtoriksi Bostonissa Yhdysvalloissa 1921. Koskenhovi toimi kunnanlääkärinä Heinävedellä ja Paimiossa 1899–1905, rautatielääkärinä Salossa 1905–1920 ja yksityislääkärinä Yhdysvalloissa 1920–1937. Hän oli toimittamassa Duodecimin kahden muun jäsenen kanssa korjattua ja täydennettyä painosta "Sanaluettelo Suomen lääkäreille" -teoksesta (1898), julkaisi kirjasen "Kansallisuus- ja kielikysymyksestämme" (1907) ja käänsi Mikkel Hindheden teoksen "Ravintomme uudistus" (1907). Oman synnytyslaitoksen johtaja Salossa Koskenhovi oli 1904–1920. Aktiivinen suomalaisuusaatteen kannattaja Koskenhovi oli Suomalaisuuden Liiton perustajia ja toimi Salon Suomalaisen Seuran puheenjohtajana 1907–1910. Hän osallistui kunnalliselämään, avusti sanomalehtiä ja käänsi Emanuel Swedenborgin teoksia.
Perche en Nocé

Perche en Nocé on kunta Pohjois-Ranskassa Ornen departementissa Normandian alueella.
Kunta muodostettiin 1. tammikuuta 2015, kun kuusi kuntaa yhdistyi. Yhdistyneet kunnat olivat Dancé, Colonard-Corubert, Nocé, Préaux-du-Perche, Saint-Aubin-des-Grois ja Saint-Jean-de-la-Forêt. Uuden kunnan hallintopaikaksi nimettiin Nocé.
Kunnan nähtävyyksiä on kartano "Manoir de Courboyer". Se on yksi noin seitsemästäsadasta satavuotisen sodan jälkeen rakennetusta kartanosta Perchen historiallisen provinssin alueella. Kartano valmistui 1400-luvulla, ja se on yksi harvoista joka on avoinna vierailijoille. Kartano valittiin historiallisten monumenttien listalle vuonna 1981. Kartanossa toimii nykyään Perchen alueen luononpuiston ("Parc naturel régional du Perche") keskus. Kartanoa ympäröivillä niityillä kulkevilla vaellusreiteillä voi nähdä muun muassa Perchenhevosia.
Saara Sihvonen

Saara-Maria Sihvonen (s. 18. huhtikuuta 1991 Helsinki) on kansainvälisesti menestynyt suomalainen malli. 179 senttimetriä pitkä Sihvonen aloitti uransa 19-vuotiaana "Suomen Huippumalli haussa" -kilpailusta vuonna 2010, jossa hän sijoittui toiseksi. Hänet otti talliinsa Toni Korpineva, joka edisti hänen uraansa alkaen muotimaailman kakkosmarkkinoilta eli Aasiasta ja Australiasta. Sittemmin Sihvosesta on "Cosmopolitan"-lehden mukaan tullut "Huippumalli haussa" -formaatin menestyneimpiin kuuluva löytö kansainvälisesti.
New Yorkissa Sihvonen on toiminut vaatemallina muun muassa Akriksen ja Club Monacon näytöksissä. Lontoossa hän on ollut Emilia Wicksteadin ja Mulberryn tehtävissä. Hän oli Suomen parhaiten ansaitseva malli vuonna 2017.
Sihvonen on toiminut mallina Chanelille, Yves Saint Laurentille, Mulberrylle, Pierre Balmainille, Célinelle, Armanille, Hermèsille, Hervé Légerille, Lacostelle ja Givenchylle. Hän on tehnyt myös muotijuttujen kuvauksia useisiin lehtiin, kuten "Elleen (USA)" ja "Marie Claireen (USA)".
Suomessa Sihvonen valittiin vuonna 2017 Raision uudeksi Elovena-tytöksi.